ประกาศคณะกรรมการวิชาชีพสาขากิจกรรมบำบัดเรื่องเงื่อนไขในการประกอบโรคศิลปะของที่ปรึกษา หรือผู้เชี่ยวชาญของทางราชการ หรือผู้สอนในสถาบันการศึกษาซึ่งมีใบอนุญาตเป็นผู้ประกอบโรคศิลปะของต่างประเทศ เพื่อให้การประกอบโรคศิลปะของที่ปรึกษา หรือผู้เชี่ยวชาญของทางราชการหรือผู้สอนในสถาบันการศึกษา ซึ่งมีใบอนุญาตเป็นผู้ประกอบโรคศิลปะของต่างประเทศปฏิบัติตามเงื่อนไขที่คณะกรรมการวิชาชีพสาขากิจกรรมบำบัดกำหนดเป็นไปด้วยความเรียบร้อยและสมประโยชน์ของทางราชการอาศัยอำนาจตามความในมาตรา ๓๐ (๗) แห่งพระราชบัญญัติการประกอบโรคศิลปะพ.ศ. ๒๕๔๒ คณะกรรมการวิชาชีพสาขากิจกรรมบำบัดออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการวิชาชีพสาขากิจกรรมบำบัด เรื่องเงื่อนไขในการประกอบโรคศิลปะของที่ปรึกษา หรือผู้เชี่ยวชาญของทางราชการหรือผู้สอนในสถาบันการศึกษาซึ่งมีใบอนุญาตเป็นผู้ประกอบโรคศิลปะของต่างประเทศข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ส่วนราชการ หมายถึง กระทรวงทบวง กรม กรุงเทพมหานคร เมืองพัทยา องค์การบริหารส่วนจังหวัด เทศบาล สุขาภิบาลองค์การบริหารส่วนท้องถิ่น สภากาชาดไทย และหมายรวมถึงสมาคมหรือมูลนิธิที่มิได้แสวงหาผลประโยชน์ทางการค้าหรือหวังผลกำไรตอบแทนที่คณะกรรมการวิชาชีพสาขากิจกรรมบำบัดรับรองสถาบันการศึกษา หมายถึงสถาบันการศึกษาระดับอุดมศึกษาทั้งภาครัฐและเอกชนที่ได้รับอนุญาตให้จัดตั้งตามกฎหมายและคณะกรรมการวิชาชีพสาขากิจกรรมบำบัดรับรองข้อ ๔ สถาบันการศึกษาหรือส่วนราชการที่มีความประสงค์จะเชิญที่ปรึกษาหรือผู้เชี่ยวชาญหรือผู้สอนในสถาบันการศึกษาซึ่งมีใบอนุญาตเป็นผู้ประกอบโรคศิลปะของต่างประเทศให้ยื่นหนังสือขออนุมัติการประกอบโรคศิลปะของที่ปรึกษา หรือผู้เชี่ยวชาญหรือผู้สอนในสถาบันการศึกษาล่วงหน้าเป็นเวลาไม่น้อยกว่า ๙๐วันก่อนเริ่มทำหน้าที่ที่ปรึกษา หรือผู้เชี่ยวชาญ หรือผู้สอนในสถาบันการศึกษาข้อ ๕ ผู้ประกอบโรคศิลปะที่จะเข้ามาเป็นที่ปรึกษาหรือผู้เชี่ยวชาญ หรือผู้สอนในสถาบันการศึกษาจะต้องมีคุณสมบัติและไม่มีลักษณะต้องห้ามดังนี้(๑) เป็นบุคคลที่มิได้มีสัญชาติไทยและมีภูมิลำเนาอยู่ต่างประเทศ และได้รับอนุญาตให้เข้าเมืองมาโดยถูกต้องตามกฎหมาย(๒)มีใบอนุญาตเป็นผู้ประกอบโรคศิลปะสาขากิจกรรมบำบัดของต่างประเทศ(๓) เป็นผู้มีคุณสมบัติหรือตำแหน่งทางวิชาการอย่างใดอย่างหนึ่งดังนี้(ก) ได้รับการแต่งตั้งให้ดำรงตำแหน่งไม่ต่ำกว่าระดับศาสตราจารย์จากสถาบันการศึกษาที่คณะกรรมการวิชาชีพสาขากิจกรรมบำบัดรับรองหรือ(ข)ได้รับการแต่งตั้งให้ดำรงตำแหน่งไม่ต่ำกว่าระดับรองศาสตราจารย์มาแล้วไม่น้อยกว่า ๕ปี จากสถาบันการศึกษาที่คณะกรรมการวิชาชีพสาขากิจกรรมบำบัดรับรอง หรือ(ค)เป็นผู้ปฏิบัติงานด้านวิชาการต้องจบการศึกษาจากสถาบันการศึกษาที่คณะกรรมการวิชาชีพสาขากิจกรรมบำบัดรับรองในระดับปริญญาโทหรือสูงกว่าด้านกิจกรรมบำบัดและมีประสบการณ์ในการสอน ไม่น้อยกว่า ๕ ปี หรือ(ง) เป็นผู้ปฏิบัติงานด้านกิจกรรมบำบัดมาไม่น้อยกว่า๑๐ ปี จากโรงพยาบาลหรือสถานพยาบาลของสถาบันการศึกษาที่คณะกรรมการวิชาชีพสาขากิจกรรมบำบัดรับรองและมีหนังสือรับรองจากโรงพยาบาลหรือสถานพยาบาลที่ปฏิบัติงานอยู่หรือ(จ)เป็นที่ปรึกษาหรือเคยเป็นที่ปรึกษาด้านกิจกรรมบำบัดขององค์การอนามัยโลกหรือองค์กรวิชาชีพด้านกิจกรรมบำบัดในระดับสากล(๔)ไม่เป็นผู้มีความประพฤติเสียหายซึ่งคณะกรรมการวิชาชีพเห็นว่าจะนำมาซึ่งความเสื่อมเสียเกียรติศักดิ์แห่งวิชาชีพ(๕) ไม่เคยต้องโทษจำคุกโดยคำพิพากษาถึงที่สุดในคดีที่คณะกรรมการวิชาชีพเห็นว่าอาจจะนำมาซึ่งความเสื่อมเสียเกียรติศักดิ์แห่งวิชาชีพ(๖) ไม่เป็นผู้ติดยาเสพติดให้โทษ(๗) เป็นโรคที่คณะกรรมการวิชาชีพประกาศกำหนดว่าไม่สมควรให้ประกอบโรคศิลปะ(๘) ไม่เป็นคนวิกลจริตหรือจิตฟั่นเฟือนไม่สมประกอบข้อ ๖ การอนุมัติให้ประกอบโรคศิลปะของที่ปรึกษาหรือผู้เชี่ยวชาญ หรือผู้สอนในสถาบันการศึกษาให้เป็นไปตามระยะเวลาที่สถาบันการศึกษาหรือส่วนราชการเชิญเข้ามาแต่ต้องไม่เกิน ๑ ปี(๑)หนังสืออนุมัติให้เป็นไปตามแบบที่กำหนดท้ายประกาศนี้(๒) หนังสืออนุมัติเมื่อครบกำหนดแล้ว หากสถาบันการศึกษาหรือส่วนราชการเห็นว่ามีความจำเป็นจะต้องเชิญเป็นที่ปรึกษาหรือผู้เชี่ยวชาญ หรือผู้สอนในสถาบันการศึกษาต่อ ก็สามารถยื่นหนังสือขออนุมัติใหม่ได้และให้ปฏิบัติตามข้อ๔ โดยอนุโลมข้อ ๗ การประกอบโรคศิลปะของที่ปรึกษาหรือผู้เชี่ยวชาญ หรือผู้สอนในสถาบันการศึกษาจะต้องประกอบโรคศิลปะในสถานที่ที่ได้รับอนุญาตตามวันและเวลาที่กำหนดเท่านั้นข้อ ๘ ผู้ได้รับหนังสืออนุมัติให้ประกอบโรคศิลปะตามประกาศฉบับนี้อาจถูกเพิกถอนหนังสือดังกล่าวได้เมื่อปรากฏว่า(๑) กระทำการฝ่าฝืนพระราชบัญญัติการประกอบโรคศิลปะพ.ศ. ๒๕๔๒ และที่แก้ไขเพิ่มเติม(๒) กระทำการฝ่าฝืนระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะ พ.ศ. ๒๕๕๙(๓) ต้องคำพิพากษาถึงที่สุดให้จำคุกข้อ ๙ ให้ผู้ประกอบโรคศิลปะที่เป็นที่ปรึกษาหรือผู้เชี่ยวชาญหรือผู้สอนในสถาบันการศึกษานั้นจะต้องทำการประกอบโรคศิลปะตามเงื่อนไขและระยะเวลาที่กำหนดในหนังสืออนุมัติเท่านั้นข้อ ๑๐ ในกรณีที่มีปัญหาตามประกาศนี้ให้คณะกรรมการวิชาชีพสาขากิจกรรมบำบัดเป็นผู้วินิจฉัยชี้ขาดประกาศ ณ วันที่ ๑๘ พฤษภาคม พ.ศ. ๒๕๖๑สร้อยสุดา วิทยากรประธานกรรมการวิชาชีพสาขากิจกรรมบำบัดเอกสารแนบท้าย๑. หนังสืออนุมัติให้ทำการประกอบโรคศิลปะชั่วคราว(ดูข้อมูลจากภาพกฎหมาย)พัชรภรณ์/จัดทำ๒๕ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๕๘ ง/หน้า ๑๓/๕ กรกฎาคม ๒๕๖๑